Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar tel. 254-348
i fra Tomislav Ćurić knjižničar
Zadar, 1. siječnja 2012.

1(101)2011.

Evanđelje Lk 2, 16-21
Ponizni poput Marije. — Marija sluša objavu koja je dana pastirima. O njoj ona razmišlja u svom srcu ponizno i sva uronjena u sjaj svoga Sina. I Bog je prosvjetljuje.
Čitanje svetog Evanđelja po Luki
U ono vrijeme: Pastiri pohitješe u Betlehem i pronađoše Mariju, Josipa i novorođenče gdje leži u jaslama. Pošto sve pogledaše, ispripovjediše što im bijaše rečeno o tom djetetu. A svi koji to čuše, divili se tome što su im pripovijedali pastiri.
Marija u sebi pohranjivaše sve ove događaje i prebiraše ih u svome srcu.
Pastiri se zatim vratiše slaveći i hvaleći Boga za sve što su čuli i vidjeli, kako im je bilo rečeno.
Kad se navrši osam dana, da se Dječak obreže, nadjenuše mu ime Isus, kako ga je bio prozvao anđeo prije njegova začeća.
Riječ Gospodnja.

SRETAN BOŽIĆ!
“Vidjesmo gdje izlazi zvijezda njegova, pa dođosmo pokloniti se Gospodinu!” (Mt 2,2)
“Dobro došao, mali Isuse, u naše velike gradove i u naša stisnuta srca! Tvoj rođendan neka bude čas našega novoga rođenja!»
S ovim mislima želimo svim vjernicima i prijateljima Franjevačkog samostana sv. Frane:
Sretan Božić i uspješnu
Novu godinu.
Vaša braća i sestre.

IZVIJEŠĆE O ŽIVOTU I RADU U CRKVI I SAMOSTANU SV. FRANE U 2011.
Braća našeg samostana pomažu drugim svećenicima i župama držanjem duhovnih vježbi i zamjenama u župama kada je to potrebno svećenicima.
Tu kod nas imamo dežurstvo za ispovijed svaki dan prema rasporedu od 8 do 11 i od 17,30 do 18,30 sati.
Ove godine smo imali „Duh Asiza“ Predstavljanje knjiga fra Bernardina i fra Andrije. Jedno vjenčanje, Prvu pričest i krizmu iz župe Voštarnica. Održan je kocert u crkvi zbora «CANTORES” iz Slovačke u crkvi i koncert u klaustru Talijanskog filharmonijsko orkestra. Postavljena je izložba fotografija o samostanima naše Provincije koju je osmislio fra Jozo Sopta naš provincijal.
U FSR primljena su dva člana i u novicijat 4. Pomažemo misionara fra Iliju Barišića korizmenom akcijom.
U 2011. godini obnovili smo pod crkve. Postavili novi razglas i instalirali solarno grijanje. Vi i još drugi donatori kao i Provincija sv. Jeronima na čelu s fra Jozom Sopta pomogli su nam da smo završili ovu obnovu i radove u 2011. godini.
Hvala Vam na suradnji i molitvi za DJELO BOŽJE.

NOVA GODINA
Ljubav Božja, koja nas susreće u Isusu, Sinu čovječjemu, neka bude sa svima vama.
Srdačno vas pozdravljam i želim sretnu i blagoslovljenu Novu godinu. Danas slavimo svjetski dan mira, i ujedno svečanost Majke Božje. Na Božić smo se radovali, zajedno s Marijom, rođenju Mesije, kneza mira. A ipak nad jasle je pala sjena križa. „Ovaj je postavljen na propast i uzdignuće mnogih", reći će starac Šimun Mariji u Hramu kad je došla prikazati dijete, nakon 40 dana. „A tebi samoj će mač boli probosti dušu." (Lk 2,34)
Kolike majke su se bojale za svoju djecu, one noći kad je Isus rođen? Onda je svijet bio u velikim nepravdama i nevoljama, iako je, u trenutku Isusova rođenja, vladao mir po svoj zemlji. Mislimo na sve one majke koje se boje za svoju djecu, širom svijeta gdje vladaju rat i mržnja.
I dok danas zahvaljujemo Bogu za dar početka Nove godine, molimo i mislimo na sve one ljude, a posebno majke i djecu koji čeznu za najosnovnijim za mirom. DM

Sveta Marija Bogorodica - Nova godina - godina B (Lk 2,16-21)
Popričesna meditacija
“Neka te slave narodi, Bože,
svi narodi neka te slave!” (Ps 67,4)
Jedna je godina prošla. Unatoč svim teškoćama imali smo razloga pjevati “Tebe Boga hvalimo”.
Počinje nova godina. Zasigurno neće nedostajati poteškoća u svijetu, u domovini, ali i u našem osobnom životu. No, obasjani licem Gospodnjim, unatoč svim teškoćama možemo vjerovati da je za nas najbolje upravo ono što nam se događa.
U današnjem evanđelju pastiri hite u Betlehem. Izabrani narod čvrsto je ukorijenjen u pastirsku tradiciju svojih praotaca koji su sa svojim stadima na Božji poziv krenuli prema Obećanoj zemlji.
Tom narodu, koji je bio “kao ovce bez pastira” najavljen je dolazak Dobroga pastira. Pastir dobri objavio se najprije pastirima. Mudraci s istoka još su daleko, k Isusu dolaze najprije oni koji nemaju darovati što drugo osim svoga poklonstva. Tako poklonstvo siromašnih pastira objavljuje da je Isus Dar onima koji dolaze pokloniti mu se.
Gospodine! S pouzdanjem u Tvoju dobrotu danas započinjemo novo vrijeme koje nam darivaš. Po porodu Svete Marije Bogorodice darovan je novi smisao našem vremenu i našem životu.
“Marija u sebi pohranjivaše sve te događaje i prebiraše ih u svom srcu.” (Lk 2,19) Nadahni i nas da poput Marije umijemo Tvoju riječ čuvati u srcu kako bi ona bila put i svjetlo našem životu!
Priredio: Dario Miletić

Čestitka fra Ilije Barišić,
misionara
Katungo i Mumbere čestitaju Božić i Novu 2012
Izlazim iz sobe za posjete, idem hodnikom i još se smijem,
pa kako i nebih. Katungo je drugi osnovne, a Mumbere četvrti srednje.
Došli sa bakom i donijeli zahvalne darove.
Katungo donio lijepog kestenjastog Miša, a Mumbere crvenog pijevca.
(NB.Ime Katungo znači Najmanji ili Zadnji; a Mumbere znači-Prvorođenac!)
Posve spontano, ozbiljno i odvažno, mali Katungo, gledajući brata, pita Fratra:
'Padri (oče), recite Vi meni tko je Malom Isusu bliži i sličniji:
Mumbere(=Prvorođenac) ili Katungo(= Najmanji)?'
Haa...haa..smijem se ali produžavam dah da nađem odgovor...
Tko je Malom Isusu bliži i sličniji??...
Pa ti i Mumbere ste braća, vi se najbolje poznate,velim mu ...
Daj ti meni reci tko je od vas dvoice bliži i sličniji Malom Isusu...
A mali Katungo kao da je imao odgovor već spreman:
'Mumbere je bliži Malom Isusu jer je Prvorođenac i već se Pričešćuje, ali
Katungo mu je sličniji jer Mali Isus voli najmanje i sa najmanjima se poistovjećuje!'
Baka ga okuraži... Mene razveseli, velim: Bravo Katungo, zaslužuješ božićnu nagradu!'
Tko otkrije Veličinu Malenih, taj je najbliži Prvorođencu!
Katungo i Mumbere čestitaju Božić, pozdravljaju svoju braću i sestre – svu djecu i mlade, svoje nove roditelje – sve Kume i Kumove koji, svojim činom kumstva pokazuju
da Utjelovljena Ljubav zaista nema granica. (Nastavak na zadnjoj stranici)

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 1. I. 2012. SVETA MARIJA BOGORODICA - Mise u 8,30 u 10 i 19 satiPonedjeljak 2. I. Bazilije, Grgur
Utorak 3. I. PRESV. IME ISUSOVO — molitva sv. Anti . Svakog utorka u našoj crkvi je molitva naših svećenika i vjernika: KRUNICOM ZA PRAVDU u 18,30 sati.
Srijeda 4. I. Anđela Foligno, Borislava
Četvrtak 5. I. Emilijana, Miljenko. Blagoslov vode u 19 sati. Ponjeti posude za vodu.
Petak 6. I. BOGOJAVLJENJE - TRI KRALJA Dan sv. Djetinjstva. Mise u 8,30 u 10 i 19 sati. Nastup KLAPA u 20 sati u našoj crkvi sv. Frane.
Subota 7. I. Rajmund, Rajko
Nedjelja 8. I. 2012. KRŠTENJE GOSPODINOVO
NEDJELJNE SU MISE u 8,30 u 10 i u 19 sati
Svaki dan je misa u 7 i u 19 sati.
Služba časova (časoslov): svagdanom u sv. Misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise.
Euharistijsko klanjanje: u petak poslije Mise .
KRUNUCA svaki dan u 18,30 sati
2. i 6. siječnja 2012. ŽIVE JASLICE u Jankolovici u 18 sati
06. I. 2012. KOCERT KLAPA u našoj crkvi sv. Frane u 20 sati

(nastavak sa str. 3)
Isus je Prvorođenac – Mumbere, ali Isus je postao Malen – Katungo jer voli svu djecu i svim ljudima daje mogućnost da po Njemu postanu Djeca Božja.
'Dobro vam došao Božić i Sveto Porođenje Isusovo!' Sretna i blagoslovljena 2012! Katungo, Mumbere i Fra Ilija – Katungo
****************************************
U ime svih naših učenika, đaka i studenata, svim Kumama i Kumovima;
U ime svih nahranjenih i odjevenih, njegovanih i utješenih;
svim Dobročiniteljima i
Prijateljima Isusove najmanje braće, SRETAN BOŽIĆ,
OBILJE MIRA I BOŽJEG BLAGOSLOVA U NOVOJ 2012, ŽELI SVIMA
odani i zahvalni Fra Ilija Barišić, ofm misionar

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)